

**Rahvusvaheline vähiravi toetav assotsiatsioon**

*Toetav ravi muudab suurepärase vähiravi võimalikuks*

|  |  |
| --- | --- |
| MOATT© | **MASCC juhendmaterjal suukaudseid vähiravimeid saavate patsientide õpetamiseks** |
| Juhendmaterjal on loodud abistama tervishoiuteenuse osutajaid, kes hindavad ja õpetavad suukaudseid vähiravimeid saavaid patsiente. Juhendamaterjali eesmärk on tagada, et patsiendid teaksid ja mõistaksid oma ravi ja ravimite juhistekohase võtmise tähtsust. Protsessi võib kaasata pereliikmed ja teised tervishoiuteenuse pakkujad. |
| Kõik alltoodu võib mõjutada suukaudse vähiravi järgimust:* **Patsienti iseloomustavad näitajad**
* **Ravimid (tabletid)**
* **Haigusnähud**
* **Raviplaan**
 |
| *Sisukord*Lk 2. Osa 1 – HindamisküsimusedLk 3. Osa 2 – PatsiendiõpetusLk 4. Osa 3 – Ravimispetsiifiline õpetusLk 5. Osa 4 – HindamineLk 6. Teabeleht – Ravimispetsiifiline teave | *Mittetulunduslike eesmärkidega isikutel (arstid, õed jne) soovitatakse MOATT-i kasutada ja nad võivad seda teha tasuta. Äriettevõtted peavad hankima kirjaliku loa MASCC-ilt ja tasuma nominaalse tasu vahendi kasutamise eest. Lisateabe saamiseks MOATT-i kasutamise või loa hankimise kohta minge MASCC-i veebilehele aadressil http://www.mascc.org/MOATT*. |
| MOATT© koosneb neljast osast. Esimeses osas on võtmeküsimused, mis hindavad patsiendi teadmisi raviplaanist ja hetkel kasutatavatest ravimitest ning patsiendi võimekust võtta suukaudseid vähiravimeid. Teises osas on üldised patsiendiõpetuse juhised, mis kehtivad kõigi suukaudsete vähiravimite kohta, nagu ravimite säilitamine, kasutamine ja hävitamine; ravimi võtmise meelespidamise süsteem ja juhised erinevateks olukordadeks, nt tegevus vahelejäänud annuse korral. Kolmandas osas on ravimispetsiifiline teave nagu annus ja annustamisskeem, kõrvaltoimed ja võimalikud koostoimed. Viimases osas on küsimused, millega saab hinnata esitatud teabest arusaamist. Lisaleheküljeks on ravimispetsiifiline teabeleht, mille võib anda patsiendile muu valmisteabe või kirjalike materjalide puudumisel. MOATT on patendiga kaitstud ja kuulub MASCC-le.Haridusuurimisgrupp on kasutaja jaoks välja töötanud ka juhendi, mis tutvustab ja selgitab, kuidas MOATT kõige rohkem kasu toob. Juhend annab üldise taustateadmise patsiendiõpetusest, samuti raamistiku ja näited MOATT-i kasulikkusest kliinilises ja uurimistöös. MOATT-i kasutamine nõuab kirjalikku luba. Vaadake MASCC-i veebilehte.**MOATT-i kaardiversioon:** üheleheküljeline MOATT (PDF) on samuti MASCC-i veebilehel. |

|  |
| --- |
| **OLULISED HINDAMISKÜSIMUSED** |
| 1 | Mida on teile räägitud raviplaanist suukaudsete ravimitega?*\* Veenduge, et patsient teaks, et need suukaudsed ravimid on vähi vastu ja need võetakse sisse suu kaudu.* |
| 2 | Milliseid muid suukaudseid ravimeid te võtate?* *Kui teil on ravimite nimekiri, vaadake see koos patsiendiga läbi.*
* *Kui teil ei ole nimekirja, küsige patsiendilt, milliseid ravimeid ta võtab (nii retsepti- kui ka käsimüügiravimid), sinna hulka kuuluvad taimsed preparaadid ja toidulisandid, toetavad ravimid ja muud ravimid.*
 |
| 3 | Kas te suudate tablette neelata? Kui ei, selgitage. |
| 4 | Kas te suudate lugeda ravimi etiketti ja kaasasolevat teavet? |
| 5 | Kas te suudate avada ravimipudeleid või pakendeid? |
| 6 | Kas te olete vähi tõttu võtnud muid ravimeid?*\* Selgitage välja, kas ravimite võtmisega oli mingeid probleeme või esines kõrvaltoimeid.* |
| 7 | Kas teil esineb mingeid sümptomeid, näiteks iiveldust või oksendamist, mis võiks viia suukaudsete ravimite tahtmatu väljaoksendamiseni? |
| 8 | Kuidas te retseptiravimid välja ostate?*\* Viivitused ravimite hankimisel võivad mõjutada suukaudse ravi alustamist.* |
| 9 | Kas teil on olnud probleeme ravikindlustusega, mis on takistanud teil ravimite hankimist? |

**Eritähelepanu suukaudseid vähiravimeid saavate patsientide hindamisel**

Patsiendiõpetuses peate oma õpetamise kohandama eripärade järgi nagu vanus, toitmissondi olemasolu, nägemisprobleemid, sealhulgas värvipimedus, toitumisküsimused või vaimse tervise probleemid (dementsus, depressioon, kognitiivsed häired).

* *Soovitatav teave, mida hinnata, on toodud kursiivis.*

|  |
| --- |
| **PATSIENDIÕPETUS**Üldine õpetus kõigi suukaudsete ravimite kohta |
| **Arutage järgmisi punkte patsiendi ja/või hooldajaga.** |
| 1 | Teavitage kõiki arste, hambaarste ja tervishoiuteenuse osutajaid, et võtate vähiravitablette. |
| 2 | Hoidke tablette laste ja lemmikloomade eest lapsekindlas kohas. |
| 3 | Hoidke tablette originaalpakendis, kui ei ole öeldud teisiti. Nende segiajamine teiste ravimitega võib olla ohtlik. |
| 4 | Enne ja pärast tablettide käsitlemist peske käed. |
| 5 | Ärge purustage, närige ega lõigake tablette, kui ei ole öeldud teisiti. |
| 6 | Hoidke ja kaitske tablette kuumuse, päikesevalguse ja niiskuse eest. Need võivad tablette lagundada ja vähendada tõhusust. |
| 7 | Looge endale tablettide õigeks võtmiseks süsteem.*\* Pakkuge patsiendile ideid, näiteks taimeri, kella või kalendri kasutamine.* |
| 8 | Veenduge, et teate, mida teha, kui annus jääb vahele. |
| 9 | Kui võtate kogemata liiga palju tablette või võtab keegi teine teie tablette, võtke kohe ühendust arsti või õega. |
| 10 | Küsige oma õelt või apteekrilt, mida teha võtmata jäänud tablettidega või mida teha, kui ravimite säilivusaeg on möödas.*\* Patsiendil võib paluda kasutamata tabletid järgmisele visiidile kaasa võtta.* |
| 11 | Kandke kaasas ravimite, sealhulgas vähitablettide nimekirja. |
| 12 | Andke meile teada, kui teil on probleeme oma ravimite hankimisega või nende eest tasumisega. |
| 13 | Veenduge, et saaksite jätkuravimid piisavalt vara kätte ning plaanige reisimist ja nädalavahetusi ette. |

|  |
| --- |
| **RAVIMISPETSIIFILINE ÕPETUS** |
| **Järgnevas osas on lisainfoallikaid konkreetsete ravimite kohta.***\* Vaadake ravimispetsiifilist teavet patsiendi õpetamiseks tema ravimite osas.* Allikad* Ravimipakendi infoleht või ravimiteave
* Drugs.com
* MedlinePlus
* AHFS-i ravimiteave
* FDA ravimiteabe indeks
* Micromedex
* Natural Medicines Comprehensive Database

ja muud asjakohased allikad. |
| ***Olenemata patsiendiõpetuseks kasutatavast vahendist lisage järgnev ravimispetsiifiline teave. Võite täita allpool toodud vormi ja anda selle patsiendile, kasutades konkreetsete tablettide kohta käivaid materjale.*** |
| 1 | Ravimi nimetus (geneeriline ja kaubanduslik) |
| 2 | Ravimi välimus |
| 3 | Annustamine ja manustamisskeemKui palju erinevaid tablette?Mitu korda päevas?Kui kaua? |
| 4 | Tablettide hoidmiskoht*\* Olge konkreetne, näiteks hoida kuuma eest (mitte köögis), niiskuse eest (mitte vannitoas), päikesevalguse eest (mitte aknalaual).* |
| 5 | Võimalikud kõrvaltoimed ja kuidas neid käsitleda*\* Lisage laborianalüüsid või kõik meditsiinilised analüüsid, mida kasutatakse ravimite mõju jälgimiseks.* |
| 6 | Kõikide ettevaatusabinõude arutamine |
| 7 | Kõik koostoimed ravimite või toiduga |
| 8 | Millal ja kellele helistada küsimuste tekkimisel*\* Esitage nimed ja telefoninumbrid.* |

|  |
| --- |
| **HINDAMINE** Kuupäev: .… . .…. . ……. |
| ***Paluge patsiendil ja/või hooldajal vastata järgmistele küsimustele, et veenduda, kas nad said aru teie antud teabest.*** |
| Olete saanud palju teavet. Vaatame üle tähtsamad punktid. |
|  |
| Mis on teie vähitablettide nimi (nimed)? |
|  |
| Millal te võtate oma vähitablette? |
|  |
| Kas on oluline võtta tablette koos toiduga või mitte? |
|  |
| Kus te kavatsete oma tablette hoida? |
|  |
| Millal peate helistama arstile või õele? |
|  |
| Kas teil on mingeid muid küsimusi? |
|  |
| Millal on teie järgmine visiit? |
|  |
| Probleemide korral võtke ühendust: |
|  |

|  |
| --- |
| **RAVIMISPETSIIFILINE TEAVE** |
| Ravimi nimetus (geneeriline ja kaubanduslik): |
| Ravimi välimus: |
| Annustamine ja manustamisskeem:Kui palju erinevaid tablette?Mitu korda päevas?Kui kaua? |
| Kus tuleb ravimit hoida?*\* Olge konkreetne, näiteks hoida kuuma eest (mitte köögis), niiskuse eest (mitte vannitoas), päikesevalguse eest (mitte aknalaual).* |
| Millised on võimalikud kõrvaltoimed ja kuidas neid käsitleda?*\* Lisage laborianalüüsid või kõik meditsiinilised analüüsid, mida kasutatakse ravimite mõju jälgimiseks.* |
| Kas on mingeid ettevaatusabinõusid? |
| Kas esineb mingeid koostoimeid ravimite või toiduga? |
| Millal ja kellele helistada küsimuste tekkimisel?* *Esitage siin nimed ja telefoninumbrid.*
 |